### Resume

Udvalget beslutter fordeling af pulje og udmøntningen af besparelser samt håndtering af øvrige budgetudfordringer.

### Sagsfremstilling

Budgetforliget og dets konsekvenser i TU perspektiv blev gennemgået på TU mødet den 4. oktober 2022, og drøftet nærmere på temamøde den 28. oktober 2022.

På dette møde besluttes fordeling af puljen på 4 mio. kr. fra budgetforliget. Derudover besluttes hvorledes besparelser skal udmøntes samt hvordan øvrige budgetudfordringer håndteres.

### Sagens videre forløb

Sagen behandles alene af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget beslutter fordeling af driftspulje og udmøntningen af besparelser samt håndtering af øvrige budgetudfordringer. |

### Beslutning

At driftspuljen på 4 mio.kr. fra budgetforliget disponeres med hhv. 2.843 t.kr. og 1.898 t.kr. til løsning af udfordring med underskud på kollektiv trafik i årene 2023 og 2024.

At den resterende del af driftspuljen på 4 mio.kr. fra budgetforliget disponeres med hhv. 1.157 t.kr. og 2.102 t.kr. til løsning af udfordring på afledt drift i årene 2023 og 2024.

At de resterende engangsmidler fra diverse puljer m.v. i 2022 – i alt 671 t.kr. overføres og omdisponeres til reduktion af underskud på kollektiv trafik.

At der foretages udskiftning til LED belysning i p-husene Anders Andreasen og Mads Holm. Tiltag finansieres
af puljen til mindre projekter og den forventede energibesparelse på varigt ca. 200 t.kr. indregnes til løsning af udfordringer.

At engangsbesparelserne på skøjtebane og kunstbelysning – samlet i alt 870 t.kr. - disponeres til løsning af udfordringer.

At der foretages omlægning af drift på sommerblomster og rabatgræs i alt 300 t.kr. varigt og indregnes til løsning af udfordringer.

At der disponeres 500 t.kr. til udførelse af støjkortlægning fra pulje til mindre projekter.

At de i budgetforliget afsatte 3 mio. kr. til klimarenovering disponeres til konverteringer af olie- og gasfyr til fjernvarme i kommunale bygninger.

At udvalget ønsker en fælles drøftelse med Voksenudvalget om den fremtidige håndtering og finansiering af handicapkørsel.

At udvalget er fuldt opmærksom på inflationsproblematikken også på Teknisk Udvalgs område og imødeser drøftelser om centrale løsninger.

Udvalget er sindet at dække et eventuelt resterende underskud på kollektiv trafik ved at reducere på aktiviteten på asfaltområdet, hvis ikke de stigende brændstofpriser kan dækkes centralt. De faldende passagerindtægter anses for dækket af statens kompensationer og udvalgets omprioriteringer i denne sag.

Udvalget arbejder videre med gentænkningen af den kollektive trafik i løbet af 2023, med henblik på virkning fra sommeren 2024.

Brian Madsen var fraværende.